【戰況R1】電致索騎!蘇偉賢:湯普新唔差喎!
2024年04月28日 13:12
東網電視
更多新聞短片
今日冠軍賽馬日,頭場以四班2000米熱一熱身,湯普新策騎11倍灰馬「赤火驍龍」起步率先彈出,就此一放到底贏馬,取得在港第4W,灰馬跑淋地特別叻呢個都市傳說再次應驗。今場跑第2名為鍾易禮「夢照發」,艾道拿「波爾多」跑第3,第4名為麥道朗「得勝多」。
賽後,練馬師蘇偉賢表示「赤火驍龍」最佳跑法係跟前,原本預計守3至5位,但出閘迅速,加上陣上冇對手領放,所以湯普新決定單騎領放,放得順之下入直路帶甩。練者表示「赤火驍龍」評分有利,但五班負重磅始終有壓力,四班負輕磅明顯冇壓力,所以前仗跑完五班之後,上場起都跑番四班賽。此外,蘇偉賢表示湯普新致電索騎「赤火驍龍」,明白到新騎師季中來港難以爭取支持,見佢唔係跑得差,所以會盡量提供坐騎。
第1場賽果:14-2-1-3
二重彩賽果:14-2(最後賠率136)